stanford-oval/wikipedia huggingface dataset:
Comiquiz

| Comiquiz |
| --- | --- |
 Comiquiz-logo, jota käytettiin ensimmäisen kerran vuonna 2007.
Tyyppi:  Tietokilpailu (joukkue)
Päivämäärä:  vuosittain marraskuussa
Tapahtumapaikka:     
Ensimmäisen kerran:  1985
Comiquiz on pohjoismainen vuosittain järjestettävä joukkuetietokilpailu sarjakuvista. Kilpailun perusti norjalainen sarjakuvaseura Norsk Tegneserieforum. Vuodesta 1986 alkaen mukana on ollut useita joukkueita eri maista, ja Comiquizista on tullut enemmän tai vähemmän epävirallinen Pohjoismaiden välinen joukkuekilpailu sarjakuvatietämyksestä. Voittavalle joukkueelle tarjotaan yleensä mahdollisuus järjestää seuraavan vuoden kilpailu. Vuodesta 2014 alkaen pyritään kuitenkin siihen, että kilpailun järjestysvuoro kiertäisi eri maissa.
Hallitseva mestari on suomalainen Team TurSaKe vuodelta 2016.
Kilpailuformaatti

Kilpailu järjestetään virallisena etukäteen ilmoitettuna kilpailuiltana, usein jonakin marraskuun keskiviikkona. Ilmoittautuneet joukkueet saavat kysymykset suljetussa kuoressa tai sähköisesti. Kysymyslomake koostuu erilaisista kuvien ja tekstin yhdistelmistä. Kysymykset on perinteisesti laadittu jollakin skandinaavisella kielellä, ja joskus kysymyslomaketta on täydennetty suomella ja/tai englannilla. Vuonna 2013 lomake oli ensimmäistä kertaa kokonaan englanniksi. Kaikki apuvälineet ovat sallittuja, mukaan lukien kaikenlainen lähdekirjallisuus, Internet sekä kolmansien osapuolien avustus. Tärkeintä on pysyä annetun ajan puitteissa (90 tai 120 minuuttia). Yhteistyön tekeminen muiden joukkueiden kanssa on kiellettyä. Jokainen joukkue saa oman aloitus- ja lopetusaikansa sekä puhelinnumeron, johon soittamalla vastaukset ilmoitetaan kisan päätteeksi. Kilpailusihteeri kokoaa vastaukset ja ilmoittaa tuloksen. Kilpailun tulokset ilmoitetaan osallistujajoukkueille yleensä samana iltana.
Palkintona kilpailussa on pääasiassa kunnia. Joinakin vuosina on ollut myös konkreettisia palkintoja sarjakuvien tai mitalien ja kunniakirjojen muodossa.
Historia

Ensimmäisinä vuosina kilpailuun osallistui lähes ainoastaan norjalaisia joukkueita. Monet niistä kuuluivat paikalliseen sarjakuvaseuraan, Norsk Tegneserieforumiin. Ensimmäinen ei-norjalainen joukkue oli Göteborgs Seriefrämjande, joka on vuodesta 1986 alkaen ollut mukana kaikissa osakilpailuissa lukuun ottamatta vuosia 1993, 1999 ja 2013, jolloin se oli järjestäjänä. Vuonna 1992 ensimmäistä kertaa mukana oli tanskalainen joukkue(Lag Kronborg) ja vuonna 1993 suomalainen joukkue (Turun Sarjakuvakerho). Mukana kaikkiaan 28 kertaa järjestetyssä kilpailussa  (vuoteen 2013 asti) on  ollut ruotsalaisia joukkueita 27, norjalaisia 25, tanskalaisia 21 ja suomalaisia 13 kertaa.
Vuonna 1989 kilpailun voitti ensimmäisen kerran ei-norjalainen joukkue – Seriefrämjandet Skåne. Sen jälkeen voitot ovat useimmiten menneet ruotsalaiselle joukkueelle. Vuoteen 2013 mennessä on norjalainen joukkue voittanut kuusi kertaa (Oslon joukkue kolme kertaa), tanskalainen joukkue kolme kertaa (Århusin joukkue kahdesti) ja ruotsalainen joukkue 19 kertaa (Skåne 11 kertaa, Tukholma seitsemän kertaa ja Uppsala kerran).
Kilpailun tavoite on olla vuosittainen pohjoismainen joukkuetietokilpailu sarjakuvatietämyksestä. Joinakin vuosina ei kilpailua ole järjestetty ajan puutteen tai teknisten ongelmien vuoksi. Vuoden 1995 kilpailu siirrettiin normaalista ajankohdasta (loka-marraskuu) seuraavan vuoden tammikuuhun. Tämän vuoksi vuonna 1996 pidettiin kaksi kilpailua. Myös vuosien 2000, 2001 ja 2005 kilpailut siirrettiin seuraavien vuosien puolelle. Syksystä 2006 alkaen Comiquiz on järjestetty joka vuosi tavanomaisena ajankohtana.
Historia > Kehitys

Comiquiz on kehittynyt vuosien varrella monin tavoin. Sekä kilpailuun osallistuvien määrä että kansallisuus on vaihdellut. Vuodesta 1993 mukana on ollut osallistujia kolmesta tai neljästä eri maasta joka vuosi. Kysymyslomake on myös kehittynyt - vuonna 1986 lomake oli viisisivuinen, ja vuonna 2011 se oli peräti 46-sivuinen. Myös kysymyksenasettelyt ja kysymysten toteuttaminen ovat vaihdelleet. Vuoden 1994 kilpailussa mukana oli mm. ääninauha, joka sisälsi musiikkinäytteitä, jotka liittyvät sarjakuviin.
Kilpailusäännöissä lukee auliisti, että "Kaikki apuvälineet ovat sallittuja, myös hakuteokset ja vastaavat. Tämä käytäntö muotoutui kilpailun historian alkuvaiheessa, jolloin vain norjalaisia joukkueita oli mukana kilpailussa, eikä kellään ollut pääsyä Internetiin. Kysymyslomakkeiden vaikeustason noustessa myös voittajajoukkueen koko on kasvanut: vuoden 1986 voittajajoukkueessa Ny dimension oli kolme osallistujaa, vuoden 1989 voittajajoukkue Seriefrämjandet Skåne koostui kahdeksasta osallistujasta, vuoden 1999 voittajajoukkue oli 12-henkinen (Seriefrämjandet Skåne) ja vuoden 2011 voittajajoukkueessa Stockholmslaget mukana oli kahdeksan miestä ja kaksi naista.
Vuonna 2011 järjestäjät testasivat mahdollisuutta antaa osallistujien lähettää vastauksensa sähköpostitse 120 minuuttia kestäneen kilpailuajan päätteeksi. Vuonna 2012 palattiin takaisin käytäntöön, jossa vastaukset soitetaan puhelimella. Kilpailu järjestettiin tuolloin kokoillan tapahtumana lauantaina (24. marraskuuta).
Yleiskatsaus

| Vuosi | Päivämäärä | Järjestäjä | Joukkueitten määrä | Voittaja | Huomiot |
| --- | --- | --- | --- | --- | --- |
| 1985 | 28. marraskuuta |  Norsk Tegneserieforum | 4 (N) |  Oslo Tegneserieforum |  |
| 1986 | 26. marraskuuta |  Sarpsborg Tegneserieklubb | 8 (NS) |  Ny dimension | Ensimmäinen kerta, jolloin mukana ruotsalainen joukkue. |
| 1987 | 28. lokakuuta |  Norsk Tegneserieforum | 8 (NS) |  Tegn |  |
| 1988 | 26. lokakuuta |  Norsk Tegneserieforum | 17 (NS) |  Oscar III |  |
| 1989 | 29. marraskuuta |  Norsk Tegneserieforum | 8 (NS) |  Seriefrämjandet Skåne |  |
| 1990 | 31. lokakuuta |  Bodø Tegneserieforum | 13 (NS) |  Norsk Tegneserie index |  |
| 1991 | 30. lokakuuta |  Norsk Tegneserieforum | 7 (NS) |  Seriefrämjandet Skåne |  |
| 1992 | 25. marraskuuta |  Seriefrämjandet Skåne | 13 (DNS) |  Staffars Serier | Ensimmäinen kerta, jolloin mukana tanskalainen joukkue. |
| 1993 | 28. lokakuuta |  Göteborgs Seriefrämjande | 17 (DFNS) |  Staffars Serier | Ensimmäinen kerta, jolloin mukana suomalainen joukkue. |
| 1994 | 16. marraskuuta |  Staffars Serier | 16 (DNS) |  Seriefrämjandet Uppsala |  |
| 1996 (I) | 17. tammikuuta |  Seriefrämjandet Skåne | 17 (DNS) |  Århus Tegneserieloge |  |
| 1996 (II) | 13. marraskuuta |  Århus Tegneserieloge | 15 (DNS) |  Gimle |  |
| 1997 | 25. marraskuuta |  Gimle | 10 (DNS) |  Århus Tegneserieloge |  |
| 1998 | 25. marraskuuta |  Århus Tegneserieloge | 15 (DNS) |  Seriefrämjandet Skåne |  |
| 1999 | 24. marraskuuta |  Göteborgs Seriefrämjande | 13 (DNS) |  Seriefrämjandet Skåne |  |
| 2001 | 14. helmikuuta |  Göran Semb | 9 (DNS) |  Seriefrämjandet Skåne |  |
| 2002 (I) | 7. helmikuuta |  Lag Ickey-Vickey | 13 (DFNS) |  Seriefrämjandet Skåne |  |
| 2002 (II) | 28. marraskuuta |  Raptusfestivalen | 9 (DFNS) |  Fredrikstad Tegneserieforum |  |
| 2003 | 19. marraskuuta |  Østfold Tegneserieforum | 8 (DFNS) |  Seriefrämjandet Skåne |  |
| 2004 | 25. marraskuuta |  Seriefrämjandet Stockholm | 8 (DFNS) |  Seriefrämjandet Skåne |  |
| 2006 | 1. helmikuuta |  Seriefrämjandet Skåne | 9 (DFNS) |  Seriefrämjandet Stockholm |  |
| 2007 | 10. lokakuuta |  Seriefrämjandet Stockholm | 13 (DFNS) |  Serieteket |  |
| 2008 | 8. lokakuuta |  Serieteket | 7 (DFS) |  Seriefrämjandet Skåne |  |
| 2009 | 18. marraskuuta |  Team Träskalle | 11 (DFS) |  Seriefrämjandet Stockholm |  |
| 2010 | 10. marraskuuta |  Seriefrämjandet Stockholm | 9 (DFNS) |  Seriefrämjandet Skåne |  |
| 2011 | 9. marraskuuta |  Seriefrämjandet Skåne | 10 (DFNS) |  Stockholmslaget |  |
| 2012 | 24. marraskuuta |  Stockholmslaget | 11 (DFNS) |  Seriefrämjandet Skåne |  |
| 2013 | 9. marraskuuta |  Göteborgs Seriefrämjande | 13 (DFNS) |  Stockholmslaget |  |
| 2014 | 22. marraskuuta |  Raptusfestivalen | 9 (DFS) |  Team TurSake |  |
| 2015 | 21. marraskuuta |  Team TurSake | 9 (DFS) |  Team Träskalle |  |
| 2016 | 10. joulukuuta |  Team Träskalle | 9 (DFS) |  Team TurSake |  |
Huom. DFNS joukkuesarakkeessa tarkoittaa sitä, mistä maista osallistuvat joukkueet tulivat. (D = Tanska, F = Suomi, N = Norja, S = Ruotsi)
Yleiskatsaus > Eniten voittajia

Oheisessa taulukossa on esitetty, kuinka monta kertaa kukin joukkue on voittanut Comiquizin.
| Voitot | Joukkue |
| --- | --- |
11:  Seriefrämjandet Skåne
3:  Staffars Serier/Serieteket
2:  Århus Tegneserieloge  Seriefrämjandet Stockholm  Stockholmslaget  Team TurSake
1:  Oslo Tegneserieforum  Ny dimension  Tegn  Oscar III  Norsk Tegneserie index  Seriefrämjandet Uppsala  Gimle  Fredrikstad Tegneserieforum  Team Träskalle
Göteborgs Seriefrämjanden joukkue vuoden 2010 Comiquizissa.
Pete McCloskey

Paul McCloskey
Paul Norton ”Pete” McCloskey Jr. (29. syyskuuta 1927 Loma Linda, Kalifornia – 8. toukokuuta 2024 Winters, Kalifornia) oli yhdysvaltalainen poliitikko. Hän istui liittovaltion edustajainhuoneen jäsenenä Kaliforniasta vuosina 1967–1983 ja pyrki vuonna 1972 presidenttiehdokkaaksi.
McCloskey eteni pitkälle urallaan lakimiehenä. Hän palveli merijalkaväessä Korean sodassa; Vietnamin sotaa hän alkoi kuitenkin vastustaa. Hän vastusti myöhemmin myös Irakin sotaa. Hän yritti uudelleen kongressiin vuonna 2006.
Republikaaneihin vuodesta 1948 kuulunut McCloskey siirtyi demokraatteihin vuonna 2007.
Pete Overend Watts

Pete Overend Watts Mott the Hooplen riveissä vuonna 2009.
Pete "Overend" Watts (13. toukokuuta 1947 – 22. tammikuuta 2017) oli englantilainen muusikko ja rock-yhtye Mott the Hooplen perustajajäsen.
Watts soitti bassoa ja lauloi yhtyeen albumeilla. Hän toimi myös levytuottajana, muun muassa Hanoi Rocksille.
Wattsin kirjoittama kirja The Man Who Hated Walking julkaistiin vuonna 2013.
Hän kuoli 22. tammikuuta 2017 kurkkusyöpään.
Käännös suomeksi
Pax Americana

Pax Americana (latinaa, suom. ’Amerikan rauha’ tai ’amerikkalainen rauha’) on termi, joka kuvaa toisen maailmansodan jälkeen vuodesta 1945 saakka länsimaissa vallinnutta verrattain rauhallista aikaa, jota kuvastaa myös Yhdysvaltojen hallitseva sotilaallinen ja taloudellinen asema.
Pax Americana asettaa Yhdysvallat Rooman valtakuntaa vastaavaan sotilaalliseen ja diplomaattiseen rooliin (katso Pax Romana), brittiläisen imperiumin seuraajaksi. Pax Americanan aikana tärkeimpien länsimaiden kesken ei ole puhjennut aseellisia konflikteja, eikä ydinaseita ole käytetty, vaikka Yhdysvallat ja sen liittolaiset ovatkin osallistuneet erinäisiin paikallisiin sotiin kuten Korean, Vietnamin, Falklandin, Persianlahden, Afganistanin ja Irakin sotiin.
Termiä Pax Americana käyttävät niin Yhdysvaltain ulkopolitiikan kannattajat kuin vastustajatkin, joten siihen liittyy erilaisia painotuksia riippuen asiayhteydestä. Esimerkiksi uuskonservatiivinen ajatushautomo Project for the New American Century käyttää termiä raportissaan Rebuilding America's Defences, mutta sitä ovat käyttäneet myös ne, jotka syyttävät Yhdysvaltain toimintaa supervaltana imperialistiseksi ja hyökkääväksi.
Pax Americana on verrattavissa Rooman valtakunnassa vallinneeseen rauhan aikaan (Pax Romana). Molemmissa tapauksissa rauha tarkoittaa "suhteellista rauhaa", jolloin sotia kyllä käydään, mutta ne ovat verrattain pienimuotoisia eivätkä vaaranna hallitsevan valtion olemassaoloa tai asemaa teollisuuden, kaupankäynnin, maatalouden tai sotilaallisen voiman alueilla.
Pax Americanan alkuperä

Termi juontuu osittain Yhdysvaltain suorasta vaikutusvallasta, mutta myös amerikkalaisen taloudellisella ja diplomaattisella tuella toimivista kansainvälisistä instituutioista.
Kun toinen maailmansota päättyi vuonna 1945, Yhdysvalloilla oli etulyöntiasema kaikkiin muihin teollisuusmaihin verrattuna. Se oli maailman ainoa ydinasevaltio, hallitsi puolta maailman teollisuustuotannosta, 80 prosenttia maailman kultavarannoista, maan infrastruktuuri oli säilynyt sodassa vahingoittumattomana ja sen asevoimat olivat ennennäkemättömän voimakkaat. Euroopan suurvaltojen kokemat infrastruktuurin, pääoman ja ihmishenkien menetykset olivat kova isku niin voittajien kuin häviäjienkin imperialismille.
Sodan jälkeen Yhdysvallat investoi voimakkaasti Länsi-Euroopan ja Japanin jälleenrakennukseen esimerkiksi Marshall-avun kautta, mikä vahvisti sen taloudellista vaikutusvaltaa alueilla, joita se jo hallitsi sotilaallisesti. Tämä edesauttoi rautaesiripun laskeutumista ja kylmän sodan kehittymistä, kun länsiliittoutuneet ja Neuvostoliitto ryhtyivät kehittämään sodassa miehittämiään alueita omien taloudellisten näkemystensä mukaisesti. Yhdysvallat luopui perinteisestä isolationismistaan ja ryhtyi kehittämään kansainvälisiä instituutioita, jotka ylläpitäisivät sille suotuisaa maailmanjärjestystä. Näihin instituutioihin kuuluvat muun muassa Maailmanpankki, Nato, Maailman kauppajärjestön (WTO) edeltäjä GATT sekä YK, jonka turvallisuusneuvostossa pysyvillä jäsenvaltioilla on veto-oikeus.
Käännös suomeksi
Coronelin meritaistelu

Coronelin taistelu käytiin 1. marraskuuta 1914 Saksan keisarikunnan laivaston ja Britannian kuninkaallisen laivaston osaston välillä Tyynellämerellä osana ensimmäistä maailmansotaa. Taistelu käytiin chileläisen Coronelin satamakaupungin edustalla ja se päättyi saksalaisten murskavoittoon. Taistelua seurasi 8. joulukuuta käyty Falklandsaarten taistelu, jonka britit voittivat.
Taistelu

Saksalainen vara-amiraali Maximilian von Spee komensi Saksan Itä-Aasian laivuetta. Japanilaiset valtasivat laivueen tukikohdan Kiinan Tsingtaossa syyskuussa 1914. Von Spee oli sodan syttyessä merellä. Hänen Japanin ja Australian laivastoja taitavasti kartellut risteilijäosastonsa muodosti vakavan uhan ympärysvaltojen merenkululle Tyynellämerellä. Risteilijöitä etsimään lähetettiin myös brittiläinen Länsi-Intian laivastoasema kontra-amiraali Christopher Cradockin komennossa.
Von Speen osastoon kuuluivat modernit panssariristeilijät Scharnhorst ja Gneisenau sekä kevyet risteilijät Nürnberg, Leipzig ja Dresden. Cradockin osastoon kuuluivat vanhentuneet panssariristeilijät Good Hope ja Monmouth, moderni kevyt risteilijä Glasgow ja apuristeilijä Otranto. Brittien alukset olivat vanhentuneita ja niiden miehistö kokematonta Glasgow’ta lukuun ottamatta. Taistelulaiva Canopus ja panssariristeilijä Kent olivat tulossa osastolle vahvistukseksi, mutta ne eivät ehtineet tavoittaa Cradockin osastoa ennen taistelua. Cradock tiesi osastonsa olevan alivoimainen ja aavisteli pahaa. Samaan aikaan von Spee oli päättänyt siirtyä Tyyneltämereltä Atlantille, kun ympärysvallat olivat vahvistaneet voimiaan Tyynellämerellä.
Von Spee ja Cradock kohtasivat yllättäen toisensa Chilen rannikon edustalla. Brittien alusten tulivoima ja panssarointi olivat heikkoja ja miehistö kokematonta, ja taistelu päättyi heidän kannaltaan surkeasti. Panssariristeilijät Good Hope ja Monmouth upposivat vieden mukanaan kaikki 1 600 miehistöjen jäsentä, Cradock heidän joukossaan. Molemmat muut brittien alukset pakenivat. Saksalaisten tappiot jäivät kolmeen haavoittuneeseen. Kyseessä oli Britannian kuninkaallisen laivaston ensimmäinen tappio suurten pinta-alusten taistelussa yli sataan vuoteen.
Von Speen risteilijälaivaston takaa-ajoon lähettiin lisää joukkoja, ja se tuhoutui Falklandsaarten taistelussa 8. joulukuuta jouduttuaan taisteluun ylivoimaisia taisteluristeilijöitä vastaan. Von Spee kaatui, samoin hänen molemmat poikansa.
Muuta

Coronelin meritaistelun muistoksi on nimetty Kanadan Brittiläisessä Kolumbiassa silloisen Royal Roads Military Collegen, nykyisen Royal Roads Universityn, kirjasto Coronel Memorial Library.
Aiheesta muualla

Wikimedia Commonsissa on kuvia tai muita tiedostoja aiheesta .
Caresse, Philippe: The Odyssey of von Spee and the East Asiatic Squadron 1914. Warship, 2008, XXX. vsk, s. 67–84.  London:  Conway. ISBN 978-1-84486-062-3.  (englanniksi)
Kartta taistelun kulusta
Comitia

| --- | --- |
Rooman valtakunta
  Osa historian artikkelisarjaa  Rooman valtakunnan hallinto
Ajanjaksot
Rooman kuningaskunta 753 eaa. – 510 eaa.  Rooman tasavalta 510 eaa. – 27 eaa.  Rooman keisarikunta 27 eaa. – 476 jaa.
 Länsi-Rooma 330–476:  Itä-Rooma 330–1453  Trebizond 1204–1461  Theodoro 1204–1475
Virkamiehet
Konsuli Preettori Prokonsuli Propreettori: Ediili Kvestori Tribuuni Kensori
Poikkeusvirat
Diktaattori Magister equitum Sotatribuuni-konsuli: Kuningas Triumviraatti Decemviri
Tribunicia potestas: 
Arvonimet
Keisari
Legaatti Dux Officium Prefekti Vicarius Vigintisexviri: Liktori Magister militum Imperaattori Princeps senatus Pontifex maximus Tetrarkki
Instituutiot ja lait
Rooman senaatti Cursus honorum Rooman kansankokoukset: Rooman laki Rooman kansalaisuus Imperium
Comitiat olivat Rooman tasavallan poliittisessa järjestelmässä kansankokouksia, joilla oli sekä lainsäädäntö- että oikeudellista valtaa. Ne myös valitsivat virkamiehet. Comitioiden tyypit olivat comitia calata, comitia curiata, comitia centuriata ja comitia tributa. Lisäksi oli plebeijien concilium plebis.
Rooman kansankokoukset pystyivät säätämään lakeja taannehtivasti. Lakiehdotukset tulivat virkamiehiltä, kokouksen osanottajat eivät voineet tehdä omia esityksiä. Kansankokouksilla oli myös oikeudellista valtaa, joka tasavallan lopulla osittain siirrettiin oikeusistuimille. Roomassa ei tunnettu vallan kolmijakoa, joten lainsäädännöllinen, oikeudellinen ja toimeenpanovalta sekoittuivat osittain keskenään. Tästä huolimatta vallankäyttöä myös valvottiin monin tavoin.
Koostumus > Comitia calata

Vanhin kansankokous oli comitia calata. Se oli olemassa jo esihistoriallisella ajalla. Historiallisen ajan alussa sen merkitys oli jo vähenemässä. Tässä kokouksessa ei äänestetty eikä kansa osallistunut aktiivisesti toimintaan. Kokouksen tarkoitus oli kutsua kansa koolle todistamaan tiettyjä toimia tai kuulemaan ilmoituksia. Ilmoitukset saattoivat koskea ajanlaskua, toimitukset saattoivat olla esimerkiksi uskonnollisten virkamiesten virkaanastujaisia tai testamentin vahvistamista.
Comitia calataa johti pontifex maximus ja se todennäköisesti pidettiin Capitoliumilla. Se koostui vain patriiseista.
Koostumus > Comitia curiata

Comitia curiata oli toiseksi vanhin kansankokouksista. Se koostui patriiseista, jotka oli järjestetty 30:een curiaan, joista jokaisella oli yksi ääni. Alun perin tämä kansankokous valitsi virkamiehet, antoi heille imperiumin ja sääti lakeja. Myöhemmin sen oikeudet rajoittuivat imperiumin myöntämiseen comitia centuriatassa valituille virkamiehille. Myöhäisessä tasavallassa comitia curiata koostui vain 30 liktorista, joiden katsottiin edustavan curioita.
Koostumus > Comitia centuriata

Comitia centuriata eli sotaväenkokous koostui sekä patriiseista että plebeijeistä, jotka oli jaettu viiteen taloudelliseen luokkaan ja edelleen centurioiksi kutsuttuihin sisäisiin osiin. Kokoukseen osallistuminen edellytti riittävää varallisuutta ja äänestysjärjestelmä takasi, että rikkaimmilla kansanosilla oli selvä etulyöntiasema äänestyksissä. Kokous kutsuttiin vuosittain koolle valitsemaan seuraavan vuoden konsuli ja preettorit. Viiden vuoden välein valittiin kensorit. Varhaisempina aikoina kokous myös toimi tuomioistuimena törkeästä maanpetoksesta syytetyille.
Kokouksessa centuriat äänestivät ensin sisäisesti ja yksittäisten kansalaisten mielipiteistä muodostui centurian ääni. Tämän jälkeen centuriat äänestivät lähtien rikkaimmasta. Ensimmäiset 18 centuriaa pidettiin muodollisessa sadan hengen koossa, kun taas muissa centurioissa oli huomattavasti enemmän ihmisiä. Näin ensimmäiset centuriat saivat äänestyksissä suhteettoman edun.
Comitia centuriata oli alun alkaen ollut ritarisäätyisten sotilaiden kokous, joka oli kokoontunut Campus Martiuksella Rooman ulkopuolella, koska armeijat eivät saaneet astua kaupunkiin. Kokouksen suuruus teki siitä myös monimutkaisen. Se käyttikin lainsäädäntövaltaansa vain harvoin keskittyen yleensä vain virkamiesten valintaan.
Koostumus > Comitia tributa

Comitia tributa koostui sekä patriiseista että plebeijeistä. Kansalaiset oli jaettu tribuksiin, joita oli 35 ja joista jokaisella oli yksi ääni. Valtaosa kaupungin väestöstä kuului neljään kaupunkitribukseen. Maaseututribuksia oli 31, joten niiden valta oli huomattavasti suurempi. Kansankokous kokoontui Forum Romanumilla ja valitsi muun muassa kvestorit ja sotilastribuunit. Sillä oli huomattavasti oikeudenkäyntivaltaa, kunnes diktaattori Sulla perusti oikeusistuimia, joille oikeudenkäynnit siirrettiin.
Comitia tributan osana oli concilium plebis, joka koostui plebeijeistä. Se valitsi kansantribuunit ja ediili.
Uudistuksia > Sullan muutokset

Konsulikaudellaan 88 eaa. Sulla sääti lain, jonka mukaan comitia tributa ja concilium plebis saattoivat äänestää vain senaatin antamista lakiehdotuksista. Hän myös järjesti comitia centuriatan niin, että ensimmäisellä luokalla, senaattoreilla ja merkittävimmillä ritareilla, oli lähes puolet kaikista äänistä. Hän vei comitia tributalta ja concilium plebikseltä lainsäädäntövallan.
Kun Marius ja Cinna pääsivät valtaan, nämä uudistukset kumottiin. Sulla palautti ne diktaattorikaudellaan. Sullan kuoltua ne taas kumottiin.
Uudistuksia > Keisariaika

Augustus säilytti yksinvaltaisuudestaan huolimatta joitain tasavaltalaisia muotoja. Hän kuitenkin merkittävästi vähensi kansankokousten merkitystä siirtämällä niiden lainsäädäntövaltaa senaatille. Senaattorit puolestaan keisari nimitti itse. Hänet oli myös valittu useihin virkoihin eliniäksi, joten vaaleja ei tarvinnut pohtia. Tiberius siirsi myös virkamiesten valinnan senaatille. Caligulan kauden jälkeen kansankokoukset eivät enää kokoontuneet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pf

Pf tarkoittaa seuraavia asioita:
Ranskan Polynesia, ISO 3166-1 -koodi PF, valtio tai muu maantieteellinen alue
Palestinian Airlines, IATA-koodi PF, lentoyhtiö
petafaradi, tunnus PF, kapasitanssin yksikkö
pikofaradi, tunnus pF, kapasitanssin yksikkö
penni, saksankielinen lyhenne Pf, markan sadasosa.
fenoliformaldehydihartsi, bakeliitti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pf”, voi hakea sivunnimihaulla, laajalla sivunnimihaulla tai tekstihaulla.
Pfaff

Pfaff on muun muassa seuraavien henkilöiden sukunimi:
Alfred Pfaff (1926–2008), saksalainen jalkapalloilija
Jean-Marie Pfaff (s. 1953), belgialainen jalkapallomaalivahti
Kristen Pfaff (1967–1994), yhdysvaltalainen basisti
William Pfaff (1928–2015), yhdysvaltalainen kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Peter Leo Gerety

Peter Leo Gerety
Peter Leo Gerety (19. heinäkuuta 1912 – 20. syyskuuta 2016) oli yhdysvaltalainen pappi. Hän syntyi Connecticutin osavaltiossa ja sai katolisen vihkimyksensä 29. kesäkuuta 1939.
Piispan asemaan Gerety pääsi ensi kertaa vuonna 1966. Myöhemmin hän toimi Newarkin hiippakunnan arkkipiispana New Jerseyssä vuosina 1974–1986.
Geretystä tuli katolisen kirkon iäkkäin elossa oleva yhdysvaltalaispiispa, kun Marion Francis Forst kuoli 2. kesäkuuta 2007.
DEL-kausi 2015–2016

| DEL-kausi 2015–2016 |
| --- | --- |
Laji:  jääkiekko
Järjestyksessä oleva kausi:  22.
Maa:   Saksa
Joukkueiden määrä:  14
Sarja alkoi:  11. syyskuuta 2015
Sarja päättyi:  22. huhtikuuta 2015
Runkosarjan voittaja:  EHC München
Mestari:  EHC München
Toinen sija:  Grizzlys Wolfsburg
Pistepörssin voittaja:   Reimer   (Ice Tigers)
Pudotuspelien pistepörssin voittaja:   Hager   (Kölner)    Voakes   (Wolfsburg)
Pudotuspelien arvokkain pelaaja:   Wolf   (München)
  ← 2014-2015 :  2016-2017 → 
DEL-kausi 2015–2016 oli Saksan jääkiekon pääsarjan DEL-liigan 22. kausi. Hallitsevana mestarina kauteen lähti Adler Mannheim.
Joukkueet pelasivat runkosarjan aikana 52 ottelua. Runkosarjan kuusi parasta eteni suoraan puolivälieriin, sijoilla 7–10 jääneet pääsivät pudotuspelien ensimmäiselle kierrokselle. Runkosarjan voitti EHC München ja sen paras pistemies oli saksalainen Patrick Reimer, joka edusti Thomas Sabo Ice Tigersia.
Välieristä loppuotteluun etenivät runkosarjan voittanut München ja runkosarjan neljäs, Grizzlys Wolfsburg. Mestaruuden voitti lopulta München voitoin 4–0. Mestaruus oli vuonna 1998 perustetulle seuralle sarjan historian ensimmäinen. München oli pelannut DEL:ssä kaudesta 2010–2011.